Борис Младенов-Young
Обич моя, мъка моя…

chitanka.info

Обич моя, мъка моя,

Мексико се казваш ти;

ти ми наруши покоя,

моя мир свещен смути.

Ден и нощ като на тръни

мачовете ти следя;

мрежата ни се продъни —

гол след гол… Каква беда!

Повече така не мога,

скъсах се от рев и плач

и напразно моля Бога

за един победен мач.

Няма милост и пощада

в тези футболни игри;

спортната ни чест пострада,

гордостта ни се смири.

София — 1970 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.